Diari Oficial de la Generalitat Valenciana


Sumari del DOGV 5353, del 25-09-2006 (2006/10351)

Informació pública de les bases particulars reguladores del programa d'actuació integrada per al desenvolupament de la unitat d'execució número 9 del pla de reforma interior Ximo de l'Almàssera
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5353

Data del DOGV
:   25-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10496


Organisme emissor
:   Ajuntament de Dénia

Tipus de document
:   Anunci

Informació pública de les bases particulars reguladores del programa d'actuació integrada per al desenvolupament de la unitat d'execució número 9 del pla de reforma interior Ximo de l'Almàssera [2006/F10869]  
En compliment del que preveu l'article 131.2 i següents de la Llei Urbanística Valenciana 16/2005, de 30 de desembre, a continuació es publica el text íntegre de les bases particulars reguladores del programa d'actuació integrada per al desenvolupament de la unitat d'execució número 9 del pla de reforma interior Ximo de l'Almàssera, aprovades pel Ple de l'ajuntament en la sessió de 27 de juliol de 2006:  
Bases particulars reguladores del programa d'actuació integrada per gestió indirecta per al desenvolupament de la UE núm. 9 del PRI Ximo de l'Almàssera  
A) Ordenació urbanística vigent.  
Està establida en el Pla General Transitori de Dénia, que estableix l'ordenació detallada de la unitat d'execució.  
B) Necessitats i objectius que ha de satisfer el programa.  
El programa ha de complir tots els objectius assenyalats en l'article 124 de la Llei Urbanística Valenciana i, per tant, ha de contenir les previsions necessàries per a:  
1. Gestionar la transformació jurídica de les finques afectades.  
2. Urbanitzar completament la unitat d'execució que és objecte de l'actuació integrada, en un termini màxim d'un any des de l'aprovació de la reparcel·lació.  
Cal, també, amb subjecció a les previsions temporals i econòmiques del programa:   
3. Connectar i integrar adequadament la unitat d'execució amb la resta de les xarxes d'infraestructura, comunicacions i serveis públics que ja hi ha en el punt on presenten característiques tècniques adequades per a satisfer de forma adequada les noves necessitats de l'actuació que es pretén.  
A aquest efecte, els aspirants a aconseguir la condició d'agent urbanitzador han de proposar la seqüència lògica del desenvolupament de l'execució de tota l'obra pública.  
Les propostes han d'acreditar que hi ha prou capacitat de servei i reserves d'energia elèctrica i aigua potable per a fer front al nou desenvolupament previst. Subsidiàriament, s'ha d'acreditar de manera suficient, amb les certificacions oportunes de les companyies subministradores, que les mesures que es proposen en l'alternativa tècnica resoldran de manera adequada les necessitats. La falta d'acreditació d'aquests extrems comporta el rebuig de les alternatives tècniques que no la tinguen.  
4. Proveir d'infraestructures i espais públics o reserves dotacionals en el que és menester per a no minvar ni desequilibrar els nivells de qualitat, quantitat o capacitat de servei que hi ha i exigibles reglamentàriament.  
Les propostes d'obra d'urbanització han de donar solució a l'evacuació d'aigües pluvials de l'àmbit i a les connexions de l'entorn.  
5. Obtenir els sòls dotacionals públics de l'àmbit de l'actuació, o adscrits a aquesta, a favor de l'administració i de forma gratuïta.   
6. Ordenar el repartiment equitatiu de les càrregues i beneficis de l'actuació entre els afectats.  
7. Establir terminis per a edificar els solars que resulten de l'actuació urbanitzadora.  
8. Com a objectius complementaris del programa, es fixen:  
. L'edificació dels terrenys de l'urbanitzador o de propietaris adherits a la iniciativa en terminis més breus que els establits en el programa amb caràcter general.  
. La integració del projecte que s'ha d'executar dins l'entorn físic i mediambiental en què s'incardina, en concordança amb els principis i directrius de desenvolupament de la ciutat.   
. La proposta ha de potenciar els usos de vianants i públics de l'àmbit, i garantir l'absència de barreres arquitectòniques. Ha d'assegurar que les obres d'urbanització, a més de ser realitzades amb materials de qualitat, prevegen unitats d'obra que incorporen les infraestructures més modernes per a la implantació futura en les construccions de totes les tecnologies que hi haja en el mercat per a la prestació de serveis de les comunicacions electròniques, entés aquest concepte en els termes establits en la Llei 32/2003, de 3 de novembre, general de telecomunicacions.  
. Les propostes han d'implantar les infraestructures encaminades a un ús adequat dels recursos hídrics.  
C) Fitxa de gestió.  
S'incorpora a aquestes bases, com a annex núm. 1, la fitxa de gestió corresponent, el contingut de la qual ha de ser respectat per les propostes de programació, sense que s'admeten alteracions en la delimitació de la unitat d'execució. Les alternatives tècniques que ignoren aquesta prohibició de manera significativa es rebutjaran.  
D) Les propostes de planejament que es presenten han de respectar, en tot cas, l'ordenació estructural i l'ordenació detallada en coherència amb els objectius del programa, i han d'incorporar tants documents i estudis com exigisca la legislació vigent.  
E) D'acord amb els objectius complementaris del programa, l'edificació dels terrenys de l'urbanitzador o de propietaris adherits a la iniciativa ha de realitzar-se en terminis breus.  
F) Els documents de gestió s'han de redactar amb observança estricta de les prescripcions imposades per la Llei urbanística valenciana.  
G) Les prescripcions tècniques del projecte d'urbanització han de respectar el que disposen els articles 52 del Reial Decret Legislatiu 2/2000, de contractes de les administracions públiques, i 68 del Reglament de contractes, aprovat per Reial Decret 1098/2001, de 12 d'octubre, tenint en compte el que disposa l'article 69 d'aquest reglament.  
H) Valoració dels terminis de desplegament i execució del programa.  
1. Termini d'adjudicació del programa: el termini màxim d'adjudicació d'aquest programa és de dos mesos a comptar de l'endemà d'obertura de les proposicions.  
2. Projecte de reparcel·lació: el projecte de reparcel·lació s'ha de presentar en el mes següent al transcurs del termini previst en l'art. 167.3 de la Llei urbanística valenciana i abans de quatre mesos des de la formalització del contracte per al desplegament i execució del programa d'actuació integrada. En tot cas, aquest projecte no s'aprovarà si prèviament no s'ha subscrit el contracte i dipositat les garanties corresponents. Si el projecte presentat inicialment ha de modificar-se com a conseqüència d'observacions introduïdes per l'administració, l'urbanitzador ha de respectar el termini màxim d'un mes per a la presentació del document definitiu.   
3. Execució material de les obres d'urbanització:   
Inici: 1 mes des de l'aprovació administrativa del projecte de reparcel·lació.  
Acabament: en tot cas en el termini d'un any des de l'aprovació administrativa del projecte de reparcel·lació.  
Recepció per l'Ajuntament: abans de 3 mesos des de l'oferiment formal per a aqueixa recepció, conforme al que disposa l'article 147 i concordants del Reial Decret Legislatiu 2/2000, de 16 de juny, sobre Text refós de la llei de contractes de les administracions públiques.  
Terminis de garantia: 12 mesos des de l'acta de recepció.  
Recepció definitiva: 1 mes des de la finalització del termini de garantia.  
Els terminis d'execució són prorrogables per causa justificada, no imputable a l'urbanitzador, que impedisca realitzar les obres en el termini previst, amb un informe previ de la Direcció facultativa corresponent. Llevat de l'anterior, l'incompliment dels terminis fixats per a la presentació del projecte de reparcel·lació dóna lloc a la resolució del contracte i de l'adjudicació del programa. La demora injustificada en l'acabament de l'obra dóna lloc a l'aplicació del règim general previst en l'article 143 de la LUV.  
I) El model de proposició ha de contenir tots els documents que s'enumeren en els articles 126 i 127 de la Llei urbanística valenciana, que són:   
En l'alternativa tècnica:  
. Identificació del document de planejament que regula l'ordenació detallada que s'ha de desenvolupar.  
. Àmbit de l'actuació integrada.  
. Justificació del compliment de les condicions d'integració de l'actuació amb l'entorn.  
. Existència o no d'agrupació d'interés urbanístic i, si és el cas, estatuts i acords socials d'aquesta.  
. Terminis que es proposen per al desenvolupament de l'actuació integrada, en què es determinen tant el corresponent a les obres d'urbanització com a les obres d'edificació dels solars resultants.  
. Projecte d'urbanització en què es determinen el corresponent a les obres d'urbanització com a les obres d'edificació dels solars resultants.  
. Enunciat dels objectius complementaris que es proposen conforme a l'article 124.2, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
. Mesures de control de qualitat i compliment de les normes de qualitat ambiental.  
. Inventari preliminar de construccions, plantacions i instal·lacions l'assolament, destrucció o eradicació de les quals exigisca la urbanització.  
. Valoració preliminar i general d'aquelles despeses d'urbanització variables l'import de les quals, encara que sent repercutible als propietaris, no es puga determinar per la concurrència d'ofertes.  
En la proposició juridicoeconòmica:  
. Regulació de les relacions de l'urbanitzador i els propietaris i, en particular, la modalitat de retribució al promotor i prou informació que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
. Acreditació de la titularitat, si és el cas, i identificació gràfica i registral dels terrenys, dins l'àmbit de l'actuació i a disposició de l'urbanitzador, siguen de la seua propietat o d'uns altres propietaris amb qui tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'esmentat urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa.  
. Full resum de les dades econòmiques rellevants.  
. Prou informació que permeta als propietaris conéixer la determinació clara de les magnituds econòmiques del programa, en què es diferencien els aspectes següents:  
· Pressupost de licitació de l'obra d'urbanització: amb l'abast previst en l'article 168.1.a i b de la Llei 16/2005, de 30 de desembre, de la Generalitat, urbanística valenciana.  
· Cost de projectes: cost de redacció i direcció dels projectes tècnics, en què especifique cada projecte, a la qual cosa es refereix l'article 168.1.c. d'aquesta Llei.  
· Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.  
· Benefici de l'urbanitzador: calculat en un percentatge de la suma dels conceptes expressats en els apartats anteriors que, en cap cas, ha de superar el 10%.  
· Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes expressats anteriorment.  
· Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a aquesta modalitat de retribució.  
· Preu del sòl a efectes de canvi: preu del sòl al qual s'ha de descomptar de les càrregues d'urbanització els terrenys d'aquells propietaris que retribuïsquen l'urbanitzador amb aquests.  
· Finançament: condicions de finançament oferides per l'urbanitzador per al pagament de les quotes d'urbanització en metàl·lic, amb el suport d'una entitat financera registrada degudament.  
· Garantia oferida per l'aspirant a urbanitzador, que en cap cas ha de ser inferior al 15% del pressupost valorat de càrregues d'urbanització.   
Han d'aportar-se tres còpies de la totalitat dels documents tècnics que hagen de redactar-se en ocasió del programa.  
A més a més, cal aportar l'esmentada documentació en suport informàtic segons els formats proposats per l'Ajuntament de Dénia i que són els següents:  
. Documentació gràfica: AUTOCAD, MICROESTATION, ACROBAT.  
. Documentació alfanumèrica: OFFICE  
La documentació s'ha de presentar en sobres tancats, identificats per fora, amb indicació del concurs per a la programació a què concorren i firmats pels concursants, amb indicació, en cas de persones jurídiques, de la raó social de l'empresa. En l'interior de cada sobre s'ha de fer constar en full independent el contingut, enunciat numèricament. Un dels sobres ha de contenir els documents especificats en l'epígraf següent d'aquestes bases, i ha d'anar identificat amb el núm. 1; el núm. 2, ha de contenir en sobre obert els documents de l'alternativa tècnica sotmesos a informació pública, i en sobre tancat els documents restants corresponents a l'alternativa tècnica. Aquest últim s'obrirà en el mateix acte que el núm. 1. El núm. 3 ha de contenir la proposició juridicoeconòmica, en plica tancada, l'obertura de la qual es diferirà en els termes prevists en l'article 317 del ROGTU.  
J) Les proposicions han d'anar acompanyades dels documents especificats en l'article 133 de la Llei urbanística valenciana, en sobre a banda. I són:  
a) Aquells que acrediten la personalitat jurídica del concursant i, si escau, la representació.  
b) Els documents que acrediten els requisits de solvència tècnica i professional, econòmica i financera, d'acord amb l'exigit per les bases reguladores del concurs.  
c) Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, en què incloga expressament la circumstància d'estar al corrent en el compliment de les obligacions tributàries i amb la Seguretat Social imposades per les disposicions vigents.  
d) Resguard acreditatiu de la garantia provisional.  
e) Els concursants estrangers han d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, puguen sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si escau, al fur jurisdiccional estranger que puga correspondre'ls.  
f) Declaració jurada o acta notarial acreditativa d'haver practicat o intentat practicar els avisos a què es refereix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'aquestes qüestions.  
g) Acta notarial acreditativa del sotmetiment a informació pública dels documents assenyalats en les lletres a i f de l'article 126 de la LUV.  
Cap concursant pot subscriure cap proposta en unió temporal amb unes altres empreses si ho ha fet individualment o figurar en més d'una agrupació. L'incompliment d'aquestes normes dóna lloc a la inadmissió de totes les propostes de programa presentades per aquell.  
Els documents anteriors no són valorables com a criteris d'adjudicació.  
K) Les proposicions han de presentar-se en les dependències de la Gerència d'Urbanisme de l'Ajuntament de Dénia, situada a la ronda de les Muralles, núm. 42, bé mitjançant lliurament físic en les esmentades oficines, bé mitjançant enviament per correu, i en aquest cas cal ajustar-se al que disposa l'article 80 del Reglament general de la llei de contractes, sense que siga admissible l'anunci per correu electrònic.  
Les proposicions han de presentar-se en el termini de tres mesos, a partir de la data de l'enviament de l'anunci de concurs al Diari Oficial de la Unió Europea.  
L) Documentació acreditativa de la solvència econòmica i financera, tècnica i professional exigibles als concursants.  
Els concursants han de justificar la solvència per qualsevol dels mitjans expressats en els articles 16 i 19 del Reial Decret Legislatiu 2/2000, de 16 de juny, pel qual s'aprova el Text refós de la llei de contractes de les administracions públiques.  
L'equip tècnic ha d'estar integrat, com a mínim, per un arquitecte o enginyer superior i un llicenciat en dret.  
M) Criteris objectius d'adjudicació.  
. De l'alternativa tècnica, que representa un total de 50 punts respecte dels 100 de puntuació global:  
1. La qualitat tècnica de l'ordenació proposada (és l'establerta en el Pla general transitori).   
Ponderació: 0-25 / 100  
2. La resolució adequada de la integració de l'actuació en l'entorn i l'estructuració més bona de dotacions públiques i d'espais lliures (les dos estan determinades pel Pla general transitori)  
Ponderació: 0-10 / 100  
3. La qualitat tècnica més gran de les solucions i materials proposats per a la urbanització, i també unes mesures més grans i de compliment més bo de les normes de qualitat ambiental, conforme als criteris expressats en aquestes bases i que tendisquen a una implantació més bona d'infraestructures de telecomunicacions i destinades a l'estalvi de recursos energètics i hídrics.   
Ponderació: 0-5 / 100 punts.  
4. Nombre, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador.  
Ponderació: 0-7,5 / 100.  
5. Termini més breu per al desenvolupament de l'actuació integrada, amb expressió del corresponent tant a les obres d'urbanització, com a les obres d'edificació dels solars resultants, propietat de l'urbanitzador o d'uns altres propietaris adherits a la iniciativa i compromisos addicionals assumits voluntàriament, a càrrec de l'urbanitzador i mitjans de control de cada una de les prestacions que constitueixen l'objecte del programa  
Ponderació: 0-2,5 / 100 punts.  
. Proposició juridicoeconòmica.  
1. Més poc import de les càrregues d'urbanització, expressat en euros per metre quadrat d'edificabilitat.  
Ponderació: 0-15 / 100 punts.  
2. Coeficient de canvi a efecte de pagament en terrenys com a retribució de l'urbanitzador, més poca proporció de solars o aprofitaments que hagen de ser posats a disposició de la urbanització per mitjà de reparcel·lació forçosa com a retribució a compte de tercers amb qui no tinga contracte suficient, i més superfície de terrenys dins l'àmbit de l'actuació i a disposició de l'urbanitzador, propis o de tercers amb qui tinga contracte suficient, que haja de quedar afecta, amb garantia real inscrita en el Registre de la Propietat, al compliment de les obligacions pròpies d'aquest urbanitzador per a assegurar l'execució dels objectius imprescindibles o complementaris del programa.  
Ponderació: 0-30 / 100 punts.  
Compromisos financers per a l'execució de les obligacions complementàries assumides voluntàriament per l'urbanitzador i a compte seu.  
Ponderació: 0-5 / 100 punts.  
Totes les alternatives tècniques que s'ajusten a l'ordenació estructural i detallada establida en el Pla general transitori comptaran amb un total de 35 punts, corresponents als criteris de selecció de l'alternativa tècnica 1) i 2).  
Als efectes prevists en l'article 135.5 de la LUV, el llindar mínim es fixa en 65 punts, per la qual cosa en el cas que cap de les proposicions obtinguera aquesta puntuació, es declararà desert el concurs. D'una altra banda, no procedirà analitzar les proposicions juridicoeconòmiques que es referisquen a alternatives que no superen els 42,5 punts, ni les que no superen els 2,5 punts en la valoració del criteri 3) de l'alternativa tècnica.  
S'ha de seguir el procediment d'adjudicació i aprovació del programa d'actuació integrada previst en l'article 137 de la LUV, i el ROGTU, després de les actuacions prèvies descrites en l'article 136 de la mateixa llei, modificades en el que resulte pertinent pel que estableixen les bases generals aprovades per l'Ajuntament de Dénia.  
N) Pressupost base de licitació formulat per l'administració.  
A tots els efectes prevists en la LUV i, en especial, a fi de fixar la quantia de la garantia provisional equivalent al 2% de la valoració aproximada de les càrregues del programa, aquesta es fixa en la suma de 334.560 €.   
La garantia definitiva, que quant a la forma de constitució i efectes s'ha de regir pel que estableix la Llei de contractes de les administracions públiques, es fixa en el 15% del valor de les càrregues d'urbanització previstes en el programa, i ha de ser constituïda amb anterioritat a la formalització del contracte per al desenvolupament i execució del programa.  
NY) Subcontractació.  
En aquest supòsit concret i de conformitat amb el que disposa l'art. 142 de la Llei 16/2005, de 30 de desembre, de la Generalitat, urbanística valenciana, l'adjudicatari del concurs pot subcontractar prestacions parcials. No obstant això, ha de donar-ne compte a l'Ajuntament de Dénia amb caràcter previ a la formalització d'aquestes, i acompanyar a aquest efecte la documentació acreditativa de la solvència tècnica del subcontractista.  
L'Ajuntament disposa del termini màxim d'un mes per a resoldre, transcorregut el qual sense resolució expressa s'entén consentida la subcontracta.  
En qualsevol cas, és de compliment preceptiu el que disposa l'art. 115 del Text refós de la llei de contractes de les administracions públiques aprovat per RDL 2/2000, de 16 de juny.  
O) Risc i ventura.  
Les incidències derivades del contracte són a risc i ventura del contractista, el qual no pot sol·licitar alteració del preu o indemnització, excepte per alguna de les causes i amb els requisits assenyalats de la legislació vigent.  
P) Cessió del contracte.  
D'acord amb el que estableix l'art. 114 del Reial Decret Legislatiu 2/2000, de 16 de juny, pel qual s'aprova el Text refós de la llei de contractes de les administracions públiques, els drets i obligacions dimanants del contracte poden ser cedits a un tercer sempre que les qualitats tècniques o personals del cedent no hagen sigut raó determinant de l'adjudicació del contracte.  
Perquè els adjudicataris puguen cedir-ne els drets i obligacions a tercers han de complir-se els requisits següents:  
a) Que l'administració actuant autoritze expressament i amb caràcter previ la cessió.  
b) Que el cedent haja executat almenys un 20 per 100 de l'import del contracte.  
c) Que el cessionari tinga la mateixa capacitat per a contractar amb l'administració que l'exigida al cedent i que estiga classificat degudament si aquest requisit ha sigut exigit al cedent i, en el cas que s'haja realitzat l'adjudicació d'acord amb les qualitats tècniques o professionals del cedent, el cessionari les acredite.  
d) Que es formalitze la cessió, entre l'adjudicatari i el cessionari, en escriptura pública.  
El cessionari està subrogat en tots els drets i obligacions que corresponguen al cedent.  
L'Administració no autoritzarà la cessió a favor de persones sotmeses en processos de suspensió de classificacions o inhabilitades per a contractar.  
L'incompliment de qualsevol de les normes assenyalades en aquesta clàusula és prou causa de resolució automàtica del contracte.  
L'anterior s'entén sense perjuí del que disposa l'article 141.2 de la LUV, ja que sempre és fora de perill la prerrogativa de l'administració de denegar la cessió si menyscaba l'interés general o implica defraudació de la competència pública en l'adjudicació.  
Q) Despeses.  
L'adjudicatari és obligat a pagar l'import dels anuncis i de totes les despeses que s'ocasionen amb motiu dels tràmits preparatoris i de formalització del procediment d'adjudicació del programa. Aquestes despeses s'han d'incloure en les despeses de gestió com a càrregues del programa.  
R) Interpretació.  
El contracte dimanant de l'adjudicació del programa és per l'objecte fonamental administratiu, i especial pel seu caràcter. De conformitat amb el que disposa l'art. 59 del Reial Decret Legislatiu 2/2000, de 16 de juny, pel qual s'aprova el Text refós de la llei de contractes de les administracions públiques, els termes han de ser interpretats per la corporació, la qual, a més, ha de resoldre els dubtes que n'oferisca el compliment, i els acords d'aquesta són executius immediatament, sense perjuí del dret que assisteix l'adjudicatari d'acudir a la via jurisdiccional corresponent, en defensa dels seus interessos.  
També podrà, en fer ús de les seues prerrogatives i per raons d'interés públic, modificar o resoldre el contracte.  
S) Fur.  
Les qüestions litigioses que puguen suscitar-se, en desplegament de la contractació que regulen les presents bases, han de ser resoltes pels tribunals de la jurisdicció contenciosa administrativa competents per a resoldre les controvèrsies que sorgisquen en el municipi de Dénia.  
T) Unes altres clàusules.  
L'adjudicatari s'obliga al compliment de les lleis protectores del treball relatives a seguretat i higiene, inclosa la de previsió i seguretat social, en tots els aspectes i regulacions, i està exempta l'entitat municipal contractant de qualsevol responsabilitat per incompliment de les esmentades disposicions i la resta de caràcter laboral que l'adjudicatari produïsca.  
L'incompliment de les obligacions assenyalades és causa de resolució del contracte.  
És obligació de l'adjudicatari indemnitzar els danys i perjuís que es causen com a conseqüència de les accions que requerisquen l'execució dels treballs objecte del programa regit per les presents bases.  
L'Ajuntament de Dénia, per a garantia dels propietaris englobats en el si de l'actuació, ha de contractar l'assistència tècnica necessària per a la direcció de les obres d'urbanització a càrrec d'aquells titulars del programa que obtinguen parcel·les edificables en el si d'aquest. La previsió d'aquestes despeses constitueix càrrega del programa.   
U) Supletorietat.  
Aquestes bases constitueixen la regulació més específica del concurs de programació de la present actuació urbanística.  
De forma supletòria i en el no regulat de forma expressa, regeix el que disposen les bases generals, la Llei 16/2005, de 30 de desembre, de la Generalitat, urbanística valenciana, el que disposa el Reial Decret Legislatiu 2/2000, de 16 de juny, pel qual s'aprova el Text refós de la llei de contractes de les administracions públiques, el que estableix el RD 1098/2001, de 12 d'octubre, pel qual s'aprova el Reglament general de la llei de contractes de les administracions públiques, i les normes del Reglament de serveis de corporacions locals .  
Contra l'acord aprovatori de les bases pot interposar-se recurs de reposició en el termini d'un mes, a comptar de l'endemà de la publicació d'aquest anunci. Igualment, es pot interposar recurs contenciós administratiu en el termini de dos mesos a comptar de l'endemà de la present publicació.  
Dénia, 17 d'agost de 2006.. L'alcaldessa-presidenta: Francisca R. Viciano Guillem.